Binali Yıldırım
Binali Yıldırım [binal'ii jõldõr'õmm] (sündinud 20. detsembril 1955 Refahiyes) on Türgi poliitik, Õigluse ja Arengu Partei liige. Alates 12. juulist 2018 on ta Türgi parlamendi esimees. Ta on olnud aastatel 2002–2007, 2007–2011 ja 2011–2013 Türgi transpordi, merenduse ja sideminister. Uuesti sai ta Türgi transpordi, merenduse ja sideministriks 24. novembril 2015. 22. maist 2016 kuni 9. juulini 2018 oli ta Türgi peaminister. Aastatel 2016–2017 oli ta ka Õigluse ja Arengu Partei esimees. Ta sündis aastal 1955 Refahiyes Erzincani provintsis. Ta on lõpetanud Istanbuli Tehnikaülikooli merekoolis laevaehitust ja ookeaniinsenerindust[küsitav]. Aastal 1991 täiendas ta end Malmös Maailma Merendusülikoolis mereohutuse ja keskkonnakaitse alal.